Auszug aus einem Amtstagebuch
Material: papyrus
Place: Hermopolites
Categories: Beweismaterial für rechtmäßigen Vorgang bei der Ernennung zu Liturgien
ἀντίγραφον ὑπομνηματισμοῦ. 
 γ Τραιανοῦ Καίσαρος τοῦ Κυρίου 
Μεχ ιθ Ἑρμαίου εἰπόντος· 
τρεῖς  ὄντας ἡμᾶς ἀδελφοὺς 
εἰς σιτολογίαν ἀγείοχεν Δί
δυμος ἀμφοδογραμματεὺς 
παρὰ τὴν Οὔρσου διάταξιν, Δί
[δυμο]ς· ὅλως ἀμφοδογραμμα
[τεὺ]ς οὐ καθίστησιν σιτολόγον. 
[ἐκ]εῖνος· σὺ αὐτοὺς εἰσέδω
[κας ἐργολα]βῆσαι θέλων. 
[Πομπήι]ος Πλάντας ἀπο
[κρίνεται]· Ἑρμαῖος ὁ ἀδελφ[ὸς] 
........ π[ράγ]ματι ε.. 
.........ματι εἰργολάβη[σεν] 
....[ Πομ]πήιος Πλάντας 
[ἀποκριθ]εὶς πρὸς ἐκεῖ
[νον παρηγ]γείλατο τῶι 
[στρατηγῶι] Ἄμμωνι δύο  
[ἀδελφοὺς] ἀπολῦσαι τῆς σι
[τολογίας], ἕνα  κατασ
[τῆσαι].
ἔτους ιε Θεοῦ Τραιανοῦ Φαμενὼθ κε 
ἐν Ναυκράτει. 
παρερχομένου Διοσκόρου Διονυσίου 
καὶ εἰπόντος· δύο  ἐσμὲν ἀδελφοὶ ἐν 
λιτουργίαις, ἀξιῶι τὸν ἕτερον ἡμῶν 
ἀπ[ο]λυθῆναι, ἵνα προσευκαιρῇ τῇ 
γεωργίᾳ. Σουλπίκιος Σίμιλις· 
[πατέρα] ἔχετε; λέγοντος· οὔ 
Σουλπίκιος Σίμιλις· εἷς  ἀπολυθήσε
ται. 
κε ὁμοίως· 
Ἀμούν[ι]ος εἰπόντος· δύο ἐσμὲν 
ἀδελφοὶ ἐν σιτολογίᾳ, παρακαλοῦ-
μεν τὸν ἕτερον ἀπολυθῆναι, 
ἵνα δυνηθῶμεν καὶ τῇ ἑαυτῶν 
γεωργίᾳ προσκαρτερεῖν. Σουλπί
κιος Σίμιλις ἐπύθετο, εἰ πατέ
ρα ἔχουσι. εἰπόντων μὴ ἔχειν 
Σουλπίκιος Σίμιλις· δίκαιον τὸν ἕτερον ἀπολυθῆναι, ἐὰν ἄλλος 
ἀντʼ αὐτοῦ κατασταθῇ. 
Οὐιβίου Μαξίμου. 
 η Θεοῦ Τραιανοῦ Φαρμο κδ 
ἐν Μέμφει. ἀναγνωσθέντος εἴδους
περὶ τοῦ τὸν ἡγεμόνα γεγραφέναι 
ἐπιστολὴν Γλαυκίᾳ στρατηγῷ μεμ
φόμενον αὐτὸν ἐπὶ τῷ δύο  ὀνόματα 
αὐτῷ πεπομφέναι ἐκ μιᾶς  οἰκίας 
Οὐίβιος Μάξιμος Ἀνουβίωνι ἐγλογιστῇ· 
ἐλάβετέ μου ἐπιστολὴν πάντες οἱ ἐγλο
γισταί, ὥστε μόνα τὰ πρὸς ψῆφον ἀνεί
κοντα ἄγειν. εἰ ἐγώ τι ἔγραψα τῷ στρα
τηγῶι μεμφόμενος  
ἵνα μὴ παιδαγωγὸν ἔχωι  ἄνθρωπον 
φιλαίτιον, ἀλλʼ ἐξῆν μοι εἰς τὸ μέλλον ὃ θέλω 
γράφειν, μεθίστημί σε τῆς ἐγλογιστείας.
ἐξ ἐντολῶν Μεττίου Ῥούφου τῶν 
δοθεισῶν τοῖς στρατηγοῖς. 
ἐάν τινες τῶν ἐν χρείαις ὄντων 
ἢ διὰ τὸ μὴ ἀναλογεῖν τὸν πόρον 
αὐτῶν ἢ διὰ σώματος ἀσθένειαν 
ἢ ἄλλως ἀνάξιοι φανέντες δό
ξωσί σοι ἀνεπιτήδειοι εἶναι, ὀνό
ματά μοι καθʼ ἕκαστον ἀποστελεῖς 
τρία  προεξετάσας, ἵνʼ ὦσιν ἐπιτή
δειοι πάντες οὐκ οὐσίᾳ μόνον, 
ἀλλὰ καὶ ἡλικίᾳ καὶ τῇ τοῦ βίου 
ἀγωγῇ, ἅπερ τοῖς τὰ κυριακὰ πιστευο
μένοις ὑπάρχειν δεῖ· διὸ προσθή
σεις καὶ πόρον καὶ ἔτη καὶ εἰ γράμ-
ματα ἴσασιν καὶ τί πρότερον [ἐπρα]
γματεύσαντο· φυλάξεις δὲ μηδʼ [ἐκ μιᾶς]  
οἰκίας τοὺς τρεῖς , ἀλλὰ μηδὲ τοῦ [αὐτοῦ] 
εἶναι μήτε πρότερον ἐν ταῖς α[ὐταῖς] 
γεγονότας πραγματείαις ἢ ἐν ἄλλαις κ[α]
τεγνωσμένους ἢ συνγενεῖς [εἶναι τοὺς] 
πραγματικοὺς περὶ τοὺς αὐτοὺς τόπους. 
Ῥουτιλίου Λούπου. 
ἔτους ιζ Θεοῦ Τραιανοῦ Μεχεὶρ κγ. 
Διδύμου Πρωτάρχου κατασπορέως εἰπόν
τος ἦχθαι καὶ αὐτὸν καὶ τὸν ἀδελφὸν αὐτοῦ 
εἰς κατασπορίαν ἀξιοῦντός τε, ἐπὶ κοινό
βιοί εἰσιν, τὸν ἕτερον αὐτῶν ἀπολυθῆναι